2. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 78069 της 5/27 Μαρτ. 1952 Περί εφαρμογής των διατάξεων του Α.Ν. 1819/51 περί τρόπου διεξαγωγής των πάσης φύσεως συναλλαγών του Δημοσίου. ΚΕΦΑΛΑΙΟΝ Α΄ Είσπραξις οφειλών προς το Δημόσιον δι’ επιταγών 1.Οφειλαί προς το Δημόσιον μέχρι ποσού 1.000.000 δραχμών δύνανται να καταβάλλωνται εις τα Ταμεία του Κράτους και δια μετρητών. Επιταγαί προς πληρωμήν οφειλών προς το Δημόσιον γίνονται δεκταί εφ’ όσον αύται είναι εκδεδομέναι απ’ ευθείας εις διαταγήν του Δημοσίου Ταμείου ή Τελωνείου όπερ ενεργεί την είσπραξιν, είτε υπό του προς πληρωμήν υποχρέου (οφειλέτου) εις βάρος των παρά τη Τραπέζη ή τω Ταχυδρομικώ Ταμιευτηρίω καταθέσεων αυτού, είτε υπό των εν Ελλάδι αναγνωρισμένων Τραπεζών, προς εξόφλησιν της οφειλής του υποχρέου (οφειλέτου). Επιταγαί Τραπέζης ή ιδιώτου εκδεδομέναι εις διαταγήν τρίτου και οπισθογραφούμεναι υπ’ αυτού εις διαταγήν του αρμοδίου Ταμείου ή Τελωνείου δεν γίνονται δεκταί προς εξόφλησιν οφειλής του τελευταίου οπισθογράφου προς το Δημόσιον. Αι επιταγαί εκδίδονται δια ποσά ίσα ή κατώτερα της οφειλής επ’ ουδενί δε λόγω δι’ ανώτερα ταύτης. Επιταγή εκδιδομένη υπό του οφειλέτου γίνεται δεκτή μόνον εφ’ όσον εκδίδεται επί Καταστήματος ή Υποκαταστήματος ή Πρακτορείου Τραπέζης εδρευούσης ή εχούσης υποκατάστημα εν τη αυτή πόλει με το ενεργούν την είσπραξιν Ταμείον. Εξαιρετικώς οφειλέται των Ταμείων της περιφερείας της τέως Διοικήσεως Πρωτευούσης δύνανται να εκδίδωσιν επιταγάς επί οιουδήποτε καταστήματος ή υποκαταστήματος ή Πρακτορείου Τραπέζης της περιφερείας ταύτης, εις ο έχουσιν κατάθεσιν. Επιταγαί εκδιδόμεναι υπό των Κεντρικών Καταστημάτων και απάντων των υποκαταστημάτων των Τραπεζών, των μετεχουσών συμψηφιστικών παρά τη Τραπέζη της Ελλάδος Γραφείων, γίνονται δεκταί προς εξόφλησιν οφειλών προς άπαντα τα Δημόσια Ταμεία εις α ισχύει το μέτρον και άτινα αναφέρονται κατωτέρω. Επιταγή φέρουσα χρονολογίαν εκδόσεως μεταγενεστέραν της ημερομηνίας καθ’ ην παραδίδεται εις το αρμόδιον Δημόσιον Ταμείον ή Τελωνείον, δεν γίνεται δεκτή. Ειδικώς αι προς τα τελωνεία οφειλαί εξοφλούνται μόνον δια Τραπεζικής επιταγής εκδιδομένης εις διαταγήν του Διευθυντού του Τελωνείου παρά Καταστήματος Υποκαταστήματος ή Πρακτορείου Τραπέζης λειτουργούντος εν τη έδρα του Τελωνείου ή εν ελλείψει, του πλησιεστέρου προς την έδραν τούτου. Προκειμένου περί οφειλών προς το Δημόσιον εισπραττομένων υπό περιοδευόντων επιμελητών εισπράξεως απομεμακρυσμένας της έδρας του Ταμείου Περιφερείας, και εφ’ όσον εις τας περιφερείας ταύτας δεν υπάρχει υποκατάστημα ή πρακτορείον Τραπέζης ή Γραφείον Ταχυδρομικών ταμιευτηρίων, αύται δύνανται να εισπράττωνται ανεξαρτήτως ποσού και τοις μετρητοίς, ως επίσης και αι εισπράξεις εκ δασμών επί ειδών κομιζομένων παρ’ επιβατών εξωτερικού. 2.Αι εις τα Δημόσια Ταμεία και Τελωνεία παραδιδόμεναι επιταγαί έναντι οφειλών προς το Δημόσιον, εξοφλούμεναι κατά τα κεκανονισμένα, παραδίδονται καθ’ εκάστην μετά των λοιπών εις μετρητά εισπράξεων των Δημοσίων Ταμείων και Τελωνείων εις την Τράπεζαν της Ελλάδος δια την είσπραξιν του ποσού τούτων, από τας εφ’ ων έχουσιν εκδοθή Τραπέζας. Τα Δημόσια Ταμεία τα μη εξυπηρετούμενα υπό της Τραπέζης της Ελλάδος παραδίδωσι τας συγκεντρουμένας εκάστοτε εις αυτά επιταγάς υπέρ του Δημοσίου δεόντως οπισθογραφημένας, εις το Δημόσιον Ταμείον από το οποίον εκάστοτε χρηματικώς εφοδιάζονται παραλαμβάνοντα αντίστοιχον γραμμάτιον κινήσεως κεφαλαίων προς πίστωσιν της διαχειρίσεώς των. 3.Η Τράπεζα της Ελλάδος μεριμνά δια την άμεσον είσπραξιν των κατατεθεισών αυτή υπό των Δημοσίων Ταμείων και Τελωνείων επιταγών. Εν περιπτώσει καθ’ ην επιταγή τις δεν πληρωθή τελικώς υπό της εφ’ ης εξεδόθη Τραπέζης, είτε λόγω ανυπαρξίας παρ’ αυτή διαθεσίμων του εκδόντος ταύτην, είτε δι’ άλλον λόγον, η Τράπεζα της Ελλάδος αμελλητί θα γνωστοποιήση τούτο εγγράφως εις το αρμόδιον Ταμείον ταυτοχρόνως δε επιστρέφουσα εις τούτον την απλήρωτον επιταγήν χρεώνει προσωρινώς υπό ιδιαίτερον λ/σμόν το Ελληνικόν Δημόσιον δια του ποσού ταύτης και αναγγέλλει την γενομένην χρέωσιν εις την Γ.Δ.Δ. Λογιστικού (Δ/νσιν ΙΙΙ). (Μετά τη σελ. 122(α) Σελ. 122,01 Τεύχος 761-Σελ. 49 Πληρωμή με επιταγή 25.Β.γ.2 25.Β.γ.2 Πληρωμή με επιταγή Δια την γενομένην υπό της Τραπέζης προσωρινήν χρέωσιν θέλει ανοιγή αντίστοιχος εν τη Δημοσία Ληψοδοσία Λ/σμός υπό τον τίτλον «Τράπεζα Ελλάδος - Επιταγαί οφειλετών του Δημοσίου μη πληρωθείσαι» της αυτής ομάδος. Η Γ.Δ.Δ. Λογιστικού (Υπόλογος Συμψηφισμών) άμα τη αναγγελία της γενομένης χρεώσεως προέρχεται εις τας αντιστοίχους εγγραφάς και εν συνεχεία δίδει προς την Τράπεζαν της Ελλάδος εντολήν μεταφοράς εκ του Λογαριασμού «Ελληνικόν Δημόσιον Λογαριασμός Συγκεντρώσεως εισπράξεων και Πληρωμών του Δημοσίου» ποσού ίσου προς το της μη πληρωθείσης επιταγής, τακτοποιουμένης ούτω της ανωτέρω γενομένης προσωρινής χρήσεως. 4.«Ο Διευθυντής του Ταμείου άμα τη λήψει της αναγγελίας της Τραπέζης της Ελλάδος μετά της ανεξοφλήτου επιταγής υποβάλλει άπαντα τα στοιχεία προς την Γ.Δ.Δ.Λ. (Διεύθυνσιν ΙΙ). Επί τη βάσει των στοιχείων τούτων η παρ’ ημίν ΙΙ Διεύθυνσις θέλει εισηγείται: α)Επί της εκδόσεως παρ’ ημών εντολής δια την υποβολήν μηνύσεως εις τον αρμόδιον Εισαγγελέα κατά του εκδότου της επιταγής δια την επιβολήν των υπό του Νόμου «περί επιταγής» προβλεπομένων κυρώσεων και β)την έκδοσιν ημετέρας πράξεως επαναβεβαιώσεως του δια του εκδοθέντος επί τη παραδόσει της επιταγής διπλοτύπου εισπράξεως εξοφληθέντος χρέους, προσαυξανομένου κατά το ποσόν της μη πληρωθείσης επιταγής. Εις περίπτωσιν καθ’ ην εν τω διπλοτύπω περιελαμβάνετο και συνεισπραχθέν υπέρ τρίτων ποσόν και τούτο θα περιληφθή εις το σύνολον του ποσού όπερ θα επαναβεβαιωθή υπέρ του Δημοσίου, δεδομένου ότι δια της αρχικής εξοφλήσεως του χρέους (δια της εκδόσεως του διπλοτύπου βάσει της μη πληρωθείσης επιταγής) απεδόθησαν ή θέλουν αποδοθή παρά του Δημοσίου τα ανήκοντα εις τρίτους ποσά, γ)δια την βεβαίωσιν των δια της άνω πράξεως ημών καταλογιζομένων ποσών, άτινα βεβαιούνται παρά του Διευθυντού του Ταμείου περιοχής ασκήσεως επαγγέλματος, ελλείψει δε τούτου παρά του Διευθυντού του Ταμείου της κατοικίας του καταλογιζομένου, υπό το Κεφ. 45 και άρθρ. 9 ως ίδιον έσοδον πρ/σμού και υπό την κατονομασίαν «Χρέη επαναβεβαιούμενα εις βάρος οφειλετών του Δημοσίου εκδοσάντων επιταγάς μη πληρωθείσας». Το ούτω βεβαιούμενον ποσόν λογίζεται ως νέον προς το Δημόσιον χρέος του οφειλέτου, όπερ είναι απαιτητόν από της χρονολογίας καθ’ ην εξεδόθη, το επί τη παραδόσει της μη πληρωθείσης επιταγής διπλότυπον εισπράξεως (άρθρ. 5 παρ. 2 του Νόμου) και ουχί από της χρονολογίας εκδόσεως της καταλογιστικής πράξεως, αι δε επ’ αυτού επιβαλλόμεναι  συνέπειαι υπερημερίας είναι αι κατά την χρονολογίαν εκδόσεως του ανωτέρω διπλοτύπου εισπράξεως ισχύουσαι και δ)ο Διευθυντής του βεβαιώσαντος το χρέος Ταμείου επιδιώκει την είσπραξιν του καταλογισθέντος ποσού δι’ όλων των υπό του Νόμου «περί εισπράξεως Δημοσίων εσόδων» επιτρεπομένων μέσων, ε)ο Διευθυντής του Ταμείου, εφ’ ου εξεδόθη η ακάλυπτος επιταγή, μεριμνά δια την τακτοποίησιν της ενταλθείσης συμφώνως τη παρ. 3 της υπ’ αριθ. 78069/52 αποφάσεως ημών μεταφοράς, ς)ο αυτός Διευθυντής μετά των άλλων δικαιολογητικών των υποβαλλομένων εις την Υπηρεσίαν Εντελλομένων Εξόδων του Υπουργείου Οικονομικών προς έκδοσιν του προσήκοντος επ’ ονόματι του υπολόγου Συμψηφισμών χρηματικού εντάλματος δια την τακτοποίησιν της γενομένης μεταφοράς κατά τας παρ. 3 και 4 του Κεφ. Α΄ της υπ’ αριθ. 78069/5.3.52 αποφάσεως ημών, υποβάλλει απαραιτήτως και το παράρτημα αποδεικτικού παραλαβής εισπρακτέων, εξ ου θα διαπιστούται η γενομένη (κατά τα εν τη αποφάσει ταύτη λεπτομερώς διαλαμβανόμενα) επαναβεβαίωσις του μη εισπραχθέντος χρέους». Η παρ. 4 ετροποποιήθη ως άνω δια της υπ’ αριθ. 19770 της 15 Ιαν./4 Φεβρ. 1953 αποφάσεως Υπουργού Οικονομικών. 5.Τα Δημόσια Ταμεία τα μη εξυπηρετούμενα υπό της Τραπέζης της Ελλάδος, δύνανται, προς κάλυψιν των αμέσων αυτών εις μετρητά υποχρεώσεών των, να εξοφλώσι τας εις αυτά περιερχομένας εξ εισπράξεων εκάστοτε επιταγάς παρ’ υποκαταστήματι Τραπέζης της περιφερείας των μετεχούσης των παρά τη Τραπέζη της Ελλάδος συμψηφιστικών γραφείων. Το σύνολον των ούτως εξοφλουμένων επιταγών δέον να μη αφίσταται των εις μετρητά αμέσων υποχρεώσεών των. Εις περίπτωσιν καθ’ ην επιταγή, ούτως εξοφληθείσα, ήθελεν αποδειχθή ότι εξεδόθη άνευ αντικρύσματος, αύτη επιστρέφεται παρά της εξοφλησάσης ταύτην Τραπέζης εις τον οπισθογραφήσαντα Διευθυντήν του Ταμείου, καταβαλλομένου παρ’ αυτού εις την εν λόγω Τράπεζαν του ποσού της επιταγής εις νέας επιταγάς ή και εις μετρητά. Ο Διευθυντής του Ταμείου άμα τη επιστροφή της επιταγής θέλει πιστούται υπό τον δια της παρούσης δημιουργούμενον Λ/σμόν «Επιταγαί οφειλετών του Δημοσίου μη πληρωθείσαι» και δια το ποσόν ταύτης υποχρεούται δε περαιτέρω εις την ενέργειαν των υπό στοιχεία α΄ έως και γ΄ της ανωτέρω παρ. 4 διαλαμβανομένων. Σελ. 123 Πληρωμή με επιταγή 25.Β.γ.2 ΚΕΦΑΛΑΙΟΝ Β΄ Πληρωμαί οφειλών του Δημοσίου Ι.Πληρωμαί δι’ επιταγών 1.Οφειλαί του Δημοσίου μέχρι ποσού δραχ. 3.000.000 επιτρέπεται να καταβάλλωνται τοις δικαιούχοις δια μετρητών. 2.Εξαιρούνται της δι’ επιταγής πληρωμής η Βασιλική χορηγία, αι αποδοχαί των υπό του Δημοσίου Ταμείου μισθοδοτουμένων, επιδόματα γραφικής ύλης, θερμάνσεως, καθαριότητος, έξοδα κινήσεως, οδοιπορικά και αποζημιώσεις εκτός έδρας, έξοδα μεταθέσεως ή αποσπάσεως, έξοδα νοσηλείας και έξοδα κηδείας καταβαλλόμενα απ’ ευθείας εις τον δικαιούχον υπάλληλον ή την οικογένειαν αυτού συντάξεις εν γένει, επιδόματα και χορηγίαι των πάσης κατηγορίας συνταξιούχων του Δημοσίου, ως και επιστροφαί των αχρεωστήτως ή επί πλέον καταβληθέντων εις το Δημόσιον ποσών. 3.Η διαδικασία της καταρτίσεως των επιταγών καθορίζεται ως ακολούθως: Τα στελέχη των επιταγών θα παραδίδωνται καθ’ εκάστην πρωΐαν υπό του Πράκτορος ή Διαχειριστού της Τραπέζης της Ελλάδος εις τον αρμόδιον Ελεγκτήν του Δημοσίου Ταμείου, υποχρεούμενον να επιστρέφη ταύτα μετά την λήξιν της ημερησίας συναλλαγής. Αι επιταγαί καταρτίζονται υπό του αρμοδίου Ελεγκτού του Δημοσίου Ταμείου και υπογράφονται παρ’ αυτού, επιτιθεμένης και της σφραγίδος του Δημοσίου Ταμείου, ακολούθως δ’ αύται μετά του τίτλου της πληρωμής (χρημ. εντάλματος ή εντολής) και εξοφλητικής αποδείξεως, θα παραδίδωνται εις τον Πράκτορα ή Διαχειριστήν της Τραπέζης της Ελλάδος. Εν τη εξοφλητική αποδείξει ή εν τη επί του τίτλου πληρωμής συντασσομένη εξοφλητική πράξει, δέον απαραιτήτως να γίνηται μνεία της τοιαύτης δι’ επιταγής εξοφλήσεως, του αριθμού της επιταγής και του ποσού ταύτης. Ο πράκτωρ ή Διαχειριστής της Τραπέζης της Ελλάδος παραδίδων την επιταγήν εις τον δικαιούχον, δέον να υπογράφη κάτωθι της υπογραφής του δικαιούχου προς επιβεβαίωσιν της κατά τον ανωτέρω τρόπον γενομένης πληρωμής. 4.Εις περιπτώσεις μεγάλων πληρωμών και εν αδυναμία των δικαιούχων να καταβάλωσιν εξ ιδίων το υπερβάλον τέλος χαρτοσήμου, η επιταγή δέον να εκδίδεται δια το μετά την αφαίρεσιν του ποσού του υπερβάλλοντος τέλους χαρτοσήμου ποσόν, όπερ και θα αποτελή το καθαρόν πληρωτέον ποσόν. Σελ. 124 Δια τα ούτω παρακρατούμενα ποσά του υπερβάλλοντος τέλους χαρτοσήμου θα τηρήται η αυτή διαδικασία η τηρουμένη και επί των λοιπών υπέρ του Δημοσίου ή υπέρ τρίτων ενεργουμένων κρατήσεων αποδιδομένων συνολικώς εις το τέλος εκάστου μηνός. 5.Αι μεσολαβούσαι Τράπεζαι ή τα Ταχυδρομικά Ταμιευτήρια υποχρεούνται όπως τα ποσά των εις αυτάς περιερχομένων επιταγών φέρωσιν, εις πίστωσιν του δικαιούχου εις τους παρ’ αυτοίς λογαριασμούς των υπό αξίαν την επομένην της προσκομίσεως εις αυτά των επιταγών. 6.Αι κατ’ εφαρμογήν της παρούσης εκδιδόμεναι επιταγαί δεν είναι μεταβιβάσιμοι δι’ οπισθογραφήσεως ειμή μόνον υπέρ της Τραπέζης συμμετεχούσης εις τα παρά τη Τραπέζη της Ελλάδος συμψηφιστικά γραφεία και υπέρ των Ταχυδρομικών Ταμιευτηρίων. ΙΙ.Πληρωμαί δια μεταφοράς εις Λογαριασμόν 1.Χρηματικά εντάλματα προπληρωμής ή άλλοι τίτλοι πληρωμής, ποσού ανωτέρου των 3.000.000 δραχμών δια δαπάνας, πλην των αναφερομένων εις τοιαύτας εξαιρουμένας της δι’ επιταγών πληρωμής, επ’ ονόματι δημοσίων υπολόγων ως και διαχειριστών παγίας προκαταβολής, ως και χρηματικά εντάλματα ή άλλοι τίτλοι πληρωμής υπέρ Δήμων, Κοινοτήτων και Νομικών Προσώπων Δημοσίου Δικαίου άνω των 3.000.000 δραχμών εξοφλούνται υποχρεωτικώς δι’ εντολής μεταφοράς του ποσού του εντάλματος ή άλλου τίτλου πληρωμής εις τρεχούμενον παρά τη Τραπέζη της Ελλάδος Λογαριασμόν του δικαιούχου κατά τα μέχρι τούδε ισχύοντα. Ειδικώς προκειμένου περί Δήμων Κοινοτήτων και Νομικών Προσώπων Δημοσίου Δικαίου ων η ταμειακή διαχείρισις διεξάγεται υπό ετέρας Τραπέζης μετεχούσης των παρά τη Τραπέζη της Ελλάδος συμψηφιστικών γραφείων, τα υπέρ αυτών ποσά εκ χρηματικών ενταλμάτων ή άλλων τίτλων πληρωμής δύνανται να άγωνται εις πίστωσιν των παρ’ αυταίς τρεχουμένων λογαριασμών των, τη μεσολαβήσει πάντοτε της Τραπέζης της Ελλάδος. 2.Οι εκ των ανωτέρω ειδικοί δημόσιοι υπόλογοι κατά την ενέργειαν των πληρωμών των δέον να εκδίδωσιν επιταγάς επ’ ονόματι των κατ’ ιδίαν δικαιούχων δια τα άνω των δραχ. 3.000.000 ποσά, τηρουμένων των εξαιρέσεων της παρ. 2 του Κεφ. Β-Ι της παρούσης. Εξαίρεση από όσα ορίζονται στο ως άνω Κεφ. Β΄εισάγει η αριθ. Τ.1423/120/Α.0019/924 Μαρτ. 1998 (ΦΕΚ Β΄287),κάτωτ. αριθ.22,απόφαση Υπουργού Οικονομικών για τις πληρωμές των οφειλών του Δημοσίου που πραγματοποιύνται σε Τελωνεία στα οποία είναι εγκατεστημένος διαχειριστής ή πράκτορας της Τράπεζας της Ελλάδος.  25.Β.γ.2 Πληρωμή με επιταγή ΚΕΦΑΛΑΙΟΝ Γ΄ Απαλλαγαί Κατ’ εφαρμογήν των διατάξεων του άρθρ. 6 του Νόμου η υπό του οφειλέτου ως και η παρά Τραπέζης έκδοσις επιταγής επ’ ονόματι Δημοσίου τινός Ταμείου ή Τελωνείου δια την εις αυτό πληρωμήν χρέους οφειλέτου, το παρά τινι Τραπέζη άνοιγμα τρεχουμένου λογαριασμού επ’ ονόματι κομιστού επιταγής ή εντολής μεταφοράς Δημοσίου Ταμείου ως και η εξόφλησις των τοιούτων επιταγών ή εντολών μεταφοράς ουδεμίαν επιβάρυνσιν (χαρτόσημον, προμήθειαν, ή άλλο δικαίωμα της μεσολαβησάσης Τραπέζης) συνεπάγεται δια τον εκδότην, κομιστήν ή άλλον δικαιούχον ή πληρωτήν της επιταγής ή εντολής μεταφοράς. ΚΕΦΑΛΑΙΟΝ Δ΄ Έκτασις εφαρμογής του Νόμου 1.Το σύστημα της δι’ επιταγής καταβολής οφειλών προς το Δημόσιον και υπό τους περιορισμούς της παρ. 1 του Κεφ. 4 της παρούσης κατά την πρώτην εφαρμογήν του νόμου ισχύει εις τα Ταμεία της περιφερείας της τέως Διοικήσεως Πρωτευούσης, Θεσσαλονίκης, Πατρών, Βόλου και Χανίων από 1 Αυγ. 1951. 2.Η δι’ επιταγής πληρωμή οφειλών του Δημοσίου και υπό τας εν κεφαλαίω Β-Ι διακρίσεις εφαρμόζεται επί του παρόντος και από 15 Αυγ. 1951 εις τα Ταμεία Πληρωμών, Αθηνών Πειραιώς και Θεσσαλονίκης η δε δια μεταφοράς εις λ/σμόν εις πάντα τα Δημόσια Ταμεία παρ’ οις υπάρχει Πράκτωρ ή Διαχειριστής της Τραπέζης της Ελλάδος από της αυτής χρονολογίας. Για την πληρωμή με επιταγές στις ΔΟΥ Αθηνών-Πειραιώς από Ανώνυμες Εταιρείες βλέπε την 2028489/3733-7/0016/30 Μαρτ.-14 Απρ. 1992 (ΦΕΚ Β΄ 258) Από. Υπ. Οικονομικών κατωτ. αριθ. 18. Η άνω απόφαση συμπληρώθηκε με την 1076035/8116/0016/20 Οκτ.-9 Νοεμ.1992 (ΦΕΚ Β΄656) απόφ. του Υπουργού Οικονομικών, κατωτ. αριθ. 19.